Keskustelu:Afrikan perinteiset uskonnot

message: Onko tässä jo perusasiat aiheesta? --Savir (keskustelu) 29. toukokuuta 2020 kello 14.13 (EEST)
replies: text: Erittäin laaja aihe, mutta kaipa tässä on olennaiset asiat siispä kannatan. Tuo otsikointi, joka erottelee noidat ja uskonnolliset asiantuntijat hieman epäilyttää, esitän että ne käsiteltäisiin samassa yhteydessä... Britannicassa on hieno artikkeli noituudesta, jonka kappale Witchcraft in Africa and the world mainitsee, että useat afrikkalaiset kansat eivät pidä noituutta hyvänä eikä pahana. Siellä myös väitetään, että useat afrikkalaiset kansat uskovat noitien toimivan tiedostamattaan, mikä on aika tärkeä tieto. Toisaalta Britannican artikkeli ei taida erotella kristillis-islamistista synkretismia alkuperäisistä uskonnoista. Tuo uskonnollisten asiantuntijoiden jaottelu pappeihin, ennustajiin, profeettoihin ja parantajiin kuulostaa varsin länsimaiselta termistöä myöten. En pysty katsomaan mitä Smart väittää, mutta itse kirjoittaisin että uskonnolliset asiantuntijat toteuttavat useita eri rooleja, joihin sisältyy papin, ennustajan, profeetan (jne.) tai Smart jaottelee asian näin... --Suomalta (keskustelu) 1. kesäkuuta 2020 kello 01.00 (EEST)
replies: text: :Yhdistin noitakappaleen muihin asiantuntijoihin. Voin katsoa joskus kirjastossa miten Smart tuon asian muotoilee ja katsoa onko asiaa syytä muotoilla toisella tavalla. --Savir (keskustelu) 6. kesäkuuta 2020 kello 15.17 (EEST)

text: : Smart kirjoittaa tarkalleen: "Afrikkalaisissa yhteiskunnissa on laaja kirjo uskonnollisia asiantuntijoita: kultteihin ja rituaaleihin liittyviä pappeja, profeettoja, ennustajia ja parantajia." Artikkelissa lukee nyt: "Afrikkalaisia uskonnollisia asiantuntijoita ovat papit, profeetat, ennustajat ja parantajat." Seuraavat lauseet ovat samanlaisia tiivistyksiä Smartin kirjan kyseisen kappaleen loppuosan asioista. --Savir (keskustelu) 15. heinäkuuta 2020 kello 16.56 (EEST)

text: Artikkeli on ollut lupaavaksi ehdotettuna ja sen jälkeen laatuarvioinnissa yhteensä kohta kaksi ja puoli kuukautta. Kannatusta lupaavaksi on 1+1 ääntä, eli lisää osanottajia tarvitaan ennen konsensuksen julistamista. Laatuarvioinnin ohjetta soveltaen esitän että laatuarviointi jatkuu vielä kahden viikon ajan 20.8.2020 saakka, jolloin laatuarviointi päätetään konsensuksen löydyttyä tai keskeytetään ratkaisemattomana ja aloitetaan haluttaessa myöhemmin uudelleen. --Savir (keskustelu) 6. elokuuta 2020 kello 11.50 (EEST)
replies: text: : Artikkelissa voisi mielestäni laajemmin käsitellä sitä, millä perusteella maantieteellinen rajaus on tehty. Saharan eteläpuolinen Afrikka on kuitenkin valtava alue, jossa puhutaan n. 2 000 kieltä ja jossa asuu n. 3 000 heimoa. Liikenne- ja viestintäyhteydet olivat lisäksi ennen siirtomaa-aikaa erittäin huonot, eli ei voida puhua mistään monokulttuurisesta yksiköstä. Epäilemättä kahdella satunnaisesti valitulla afrikkalaisella uskonnolla on enemmän yhteistä kuin vaikkapa satunnaisesti valitulla afrikkalaisella ja eurooppalaisella uskonnolla. Kulttuurinen diversiteetti on kuitenkin Afrikassa huomattava, vaikka tämä helposti eurooppalaisesta näkökulmasta unohtuukin. Tätä seikkaa ei artikkelissa tuoda suoraan esiin, vaikka rivien välistä asiaa jonkin verran sivutaankin. Eli jonkinlaista metodologista pohdintaa siitä, mitä ”Afrikan perinteinen uskonto” oikeastaan tarkoittaa, olisi hyvä tuoda tekstiin. --Miihkali (K • M) 9. elokuuta 2020 kello 16.58 (EEST)
replies: text: :: Perustelin johdannossa nyt EB:n pohjalta vähän tarkemmin sitä, miksi nämä uskonnot voidaan käsitellä yhdessä artikkelissa. Tärkeimpiä syitä rajan vetämiseen Saharan kohdalle on islamin tulo pohjoisesta sekä se, että Pohjois-Afrikan kulttuuri on muutenkin ollut enemmän välimerellistä kuin afrikkalaista (kuten kerrotaan määritelmälauseen linkin takana olevassa artikkelissa). --Savir (keskustelu) 14. elokuuta 2020 kello 11.56 (EEST)
replies: text: ::: Oikein hyvä. Kannatan . --Miihkali (K • M) 14. elokuuta 2020 kello 13.14 (EEST)
Kannatusta riittämiin (eli 2+1). --PtG (keskustelu) 15. elokuuta 2020 kello 12.25 (EEST)
</div>
thread_title:  Lupaava artikkeli -ehdotus